als_Latn dik_Latn ron_Latn
Varoufakis sulmon BQE
“Banka Qendrore Europiane është duke ndjekur një politikë shtrënguese ndaj Greqisë, duke ushtruar presion në mënyrë që kjo e fundit të pranojë rrugën e kreditorëve për të dalë nga kriza”- deklaroi ministri grek i financave, Yanis Varoufakis.
Kjo lloj politike sipas Varoufakis, mund të cilësohet mjaft mirë si asfiksuese kundrejt qeverisë greke. Banka Qendrore Europiane ka refuzuar çdo rrugë e cila i mundëson Athinës të përfitojë nga ndonjë hua afat-shkurtër, në një kohë që nevojat për financim në vend janë emergjente për të plotësuar boshllëqet.
Varoufakis shkon edhe më tej me deklaratat e tij, duke pretenduar se Banka Qendrore Europiane po imponon vullnetin e saj edhe mbi Eurogrupin apo Fondin Monetar Ndërkombëtar.
Ministri grek i financave e cilëson një politikë të tillë, si politikë force. I pyetur në lidhje me marrëdhëniet e tij me homologun gjerman, Wolgang Shcaeuble, Varoufaki deklaroi se nuk i intereson aspak fakti se gjermanët kanë humbur besimin te Greqia, pasi nuk e ka pasur ndonjëherë një besim të tillë.
“Unë kam besimin e popullit grek, dhe kjo më mjafton”- u shpreh Varoufakis. “Depolitizimi i politikave ekonomike brenda Eurogrupit, e ka çuar Eurozonën drejt deflacionit”- nënvizoi ministri grek i financave.
als_Latn als_Latn als_Latn als_Latn als_Latn als_Latn